《赠舒亦山》
宋代·陈著

危世无山林，颓俗无门户。彼美诗书身，悠然自为趣。

扬扬飞霞佩，清风导前路。借问欲何之，谓我稽山去。

秦风白云晓，禹穴苍烟暮。平生礧磈怀，高吟吊千古。

兹行良不恶，欲赠无他语。如逢梅市仙，试与谋出处。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。